Richard Sternfeld

Richard Sternfeld, nado o 8 de febreiro de 1884 en Bielefeld e finado en 1943 en Auschwitz, foi un herpetólogo xudeu-alemán.

É coñecido porque describiu máis de corenta especies de anfibios e réptiles, especialmente das colonias de África e do Pacífico do Imperio alemán (nas actuais Tanzania, o Camerún, Togo, Namibia e Papúa-Nova Guinea).

 Traxectoria 
 Formación académica 
Sternfeld era fillo dun comerciante de Bielefeld, na actual Renania do Norte-Westfalia. Estudou o bacharelato nun Gymnasium (Instituto) da súa cidade natal.

En 1903 entrou na Universidade Albert Ludwig de Friburgo para estudar Medicina, pero cambiou para estudar Ciencias Naturais na Universidade de Bonn. En 1907 volveu a Friburgo, para obter o Doutoramento, cunha tese sobre a bioloxía dos efemerópteros, baixo a guía do biólogo evolucionista August Weismann.Dr. Richard Sternfeld. Biolgrafía . 

 Empregado de Museos e primeira guerra mundial 
O primeiro emprego de Sternfeld foi co herpetólogo Gustav Tornier no Museo Zoolóxico da Universidade Humboldt de Berlín. Alí traballou sobre a herpetofauna das colonias alemás de África e do Pacífico, producindo 26 artigos en 6 anos e medio.

En 1913 Sternfeld, que estaba casado con Else Blum, trasladouse ao Museo Senckenberg de Frankfurt como asistente zoolóxico, onde dirixiu o departamento de herpetoloxía, para substituír o herpetólogo Philipp Lehrs, e ampliou a súa área xeográfica de interese para incluír a África Central, o Xapón, Australia, as illas do Pacífico e América do Sur.

Durante a primeira guerra mundial foi chamado ao servizo, servindo ao seu país en Macedonia.Adler, Kraig, ed. (2007): Contributions to the History of Herpetology Volume 2. Lawrence, Kansas, USA: Society for the Study of Amphibians and Reptiles. ISBN 978-0-9169-8471-7. Despois da guerra, Sternfeld enfrontouse co director do Instituto Entomolóxico Alemán Senckenberg e foi despedido a finais de 1920 despois de que tentase sindicalizar ao persoal do Museo. O seu substituto foi Robert Mertens, posibelmente o maior herpetólogo alemán do século XX.

 Empregos posteriores ao Museo, derradeiros anos e morte 
Sternfeld non puido realizar investigacións despois da súa saída do Museo Senckenberg. A partir de 1923 traballou como reporteiro de carreiras de cabalos para o xornal alemán Sportwelt. Converteuse nun experto líder na cría das puras razas de cabalos en Alemaña. En marzo de 1937, Sternfeld perdeu este traballo por mor da súa ascendencia xudía.

Sternfeld viviu coa súa segunda esposa Lotte en Berlín até 1939. Lotte Sternfeld, de solteira Brühl, fora mestra e traballara na escola primaria privada da comunidade xudía até que todas as escolas xudías de Alemaña pecharon o 30 de xuño de 1942. Nese ano tivo que mudarse coa súa muller e a súa irmá Anna Brühl a unha chamada Judenhaus de Berlín. Sternfeld, a súa muller e a súa irmá solicitaran un visado para a India en 1940. Con todo, non puideron saír. Desde marzo de 1941, Richard Sternfeld foi obrigado a realizar traballos forzados en Berlín. O 27 de febreiro de 1943 foi detido durante a chamada Acción da Fábrica e deportado a Auschwitz o 1 de marzo de 1943, onde foi asasinado máis tarde ese ano.

 Contribucións á herpetoloxía 
Entre os anos 1908 e 1925, Sternfeld describiu 42 especies de serpes e lagartos e cinco especies de ras que aínda se recoñecen na actualidade, aínda que só sete dos réptiles conservan os seus nomes orixinais. A lista de especies senaladas a continuación comeza co nome actualmente aceptado, seguido do nome orixinal de Sternfeld (algúns foron clasificados como subxéneros). As subespecies indícanse mediante nomes trinomiais, e unha variedade indícase por "var ".

1908
 Dipsadoboa brevirostris como Dipsadomorphus brevirostris
 Lamprophis erlangeri como Boodon erlangeri
 Micrelaps bicoloratus
 Leptotyphlops labialis como Glauconia labialis
 Leptotyphlops latifrons como Glauconia latifrons 
 Typhlops zenkeri 

1910
 Letheobia gracilis como Typhlops gracilis
 Typhlops platyrhynchus como Typhlops platyrhynchus
 Scelotes schebeni

1911
 Lygodactylus grotei
  Pedioplanis breviceps como Eremias breviceps
 Trachylepis boulengeri como Mabuya diesneri boulengeri

1912
 Cnemaspis quattuorseriata como Gonatodes quattuorseriatus
 Cynisca schaeferi como Chirindia schaeferi
 Dasypeltis atra como Dasypeltis scabra var. atra
 Geocalamus acutus
 Kinyongia adolfifriderici como Chamaeleon adolfi-friderici
 Leptosiaphos graueri como Lygosoma graueri quinquedigitata 
 Leptotyphlops latirostris como Glauconia latirostris 
 Letheobia graueri como Typhlops graueri
 Lygodactylus scheffleri
 Trioceros schubotzi como Chamaeleon schubotzi

1913
 Typhlops depressiceps como Typhlops depressiceps
 Toxicocalamus buergersi como Ultrocalamus bürgersi
 Toxicocalamus preussi como Ultrocalamus preussi

1917
 Kassina maculosa como Megalixalus maculosus
 Ptychadena tellinii como Rana schubotzi

1918
 Cryptoblepharus africanus como Ablepharus boutonii africanus
 Cryptoblepharus aldabrae como Ablepharus boutonii aldabrae
 Cryptoblepharus australis como Ablepharus boutonii australis
 Cryptoblepharus caudatus como Ablepharus boutonii caudatus
 Cryptoblepharus pulcher como Ablepharus boutonii pulcher
 Cryptoblepharus voeltzkowi como Ablepharus boutonii voeltzkowi
 Emoia boettgeri como Lygosoma (Emoia) boettgeri

1919
 Ctenotus leonardii como Lygosoma (Hinulia) leonhardii
 Ctenotus quattuordecimlineatus como Lygosoma (Hinulia) quattuordecimlineatum
 Eremiascincus intermedius como Lygosoma (Hinulia) fasciolatus intermedium
 Lerista desertorum como Lygosoma (Rhodona) planiventale desertorum
 Egernia striata 
 Pogona minor como Amphibolurus barbatus minor
 Simoselaps anomalus como Rhynchelaps anomalus
 Tiliqua multifasciata' como Tiliqua occipitalis multifasciata1920
 Batrachylodes vertebralis como Chaperina friedicii Batrachylodes wolfi como Sphenophryne wolfi Bothrops medusa como Lachesis medusa Palmatorappia solomonis como Hylella solomonis1925
 Tympanocryptis centralisEn 1912 Sternfeld describiu un novo xénero de lagartos da familia dos lacértidos, Adolfus, endémico da África subsahariana.Adolphus en "The Reptile Database".Greenbaum, Eli; Villanueva, Cesar O.; Kusamba, Chifundera; Aristote, Mwenebatu M. & Branch, William R. (2011): "A molecular phylogeny of Equatorial African Lacertidae, with the description of a new genus and species from eastern Democratic Republic of the Congo". Zoological Journal of the Linnean Society 163 (3): 913–942.

 Algunhas publicacións 
En 1912 Sternfeld publicou a súa obra máis coñecida, un libro sobre a herpetofauna centroeuropea titulado Die Reptilien und Amphibien mitteleuropas.Richard Sternfeld en Open Library. 

Sternfeld escribiu aproximadamente 35 artigos herpetolóxicos, algúns bastante extensos, durante a súa carreira no Museo e inmediatamente despois, incluíndo:
 "Die Schlangenfauna Togos", 1908 - Serpes orixinarias de Togolandia.
 "Die Schlangen Deutsch-Ostafrikas", 1910 - Serpes orixinarias da África oriental alemá (que compendía os actuais estados de Burundi, Ruanda, e Tanganica, a parte continental de Tanzania)
 "Zur Herpetologie Südostafrikas", 1911 - Herpetoloxía do sueste de África.
 "Zur Tiergeographie Papuasiens und der pazifischen Inselwelt", 1920 - Zooxeografía que inclúe Papúa-Nova Guinea e as illas do Pacífico.
 "Beiträge zur Herpetologie Inner-Australiens", 1925 – Contribución á herpetoloxía do interior de Australia.Richard Sternfeld en www.google.com.

 Honores 
 Epónimos 
Só dúas especies descritas en homenaxe a Richard Sternfeld son recoñecidas hoxe:
 Phrynobatrachus sternfeldi  
 Trioceros sternfeldi'' .Beolens, Bo; Watkins, Michael & Grayson, Michael (2011): The Eponym Dictionary of Reptiles. Baltimore: Johns Hopkins University Press. ISBN 978-1-4214-0135-5. ("Sternfeld", p. 253). 

 Abreviatura 
A abreviatura Sternfeld emprégase para recoñecer a Richard Sternfeld como autoridade na descrición e taxonomía en zooloxía.

 Notas 

 Véxase tamén 
 Ligazóns externas 

Categoría:Científicos de Alemaña
Categoría:Herpetólogos de Alemaña
Categoría:Alumnos da Universidade Albert Ludwig de Friburgo
Categoría:Alumnos da Universidade de Bonn  
Categoría:Nados en Bielefeld
Categoría:Nados en 1884
Categoría:Finados en 1943
Categoría:Finados en campos de concentración nazis